Wine Ratings | Barrel Boys Wyn
Ons soek nog na die bottel wyn wat 'n skoonma kan beïndruk
September 25, 2017 September 26, 2017 / barrelboyswynklub	/ Leave a comment
Die lente maak almal bietjie simpel. Wetenskaplikes reken dat die seisoenale toename in temperatuur 'n perifere vasodilatasie veroorsaak wat net genoeg bloed van jou brein af steel om jou effens hipoksies te laat. Dis hierdie suurstofnood wat volwasse mans sonder kouse laat werk toe gaan. Die ischemie wat volg het baie dieselfde effek as twee tot drie light biere en laat jou motorfunksie grootliks intak, maar los jou net-net kwesbaar genoeg om na jou ex te begin verlang of dalk selfs 'n vierde bier te drink. Vir die Barrel Boys was dit egter die eersgenoemde. Continue reading →
Die Bordeaux Bende
August 3, 2017 August 3, 2017 / barrelboyswynklub	/ Leave a comment
Bordeaux blends is die Beatles van wyne: populêr, invloedryk en meeste mense ken net die twee hooflede. 'n Klein persentasie kan drie lede, John, Paul en Ringo opnoem, maar net mense wat te veel tyd by O'Hagans se quiz night spandeer kan die vierde lid noem, en nie eers hulle sal hom in 'n line-up kan identifiseer nie – tensy die line-up uit John, Paul en Ringo bestaan.
Dit kan wees omdat sy naam eenvoudig net te generies was om 'n blywende indruk op jou grysstof te laat tydens sy transito van een oor na die ander. Mens kan ook sê dat 'n hele generasie kunstenaars insluitend Snoop Dogg, Ke$ha en Kurt Darren hom kan bedank vir hulle faam en die les wat hy namens hulle – die harde manier – geleer het. Ons kan spekuleer oor die oorsaak, maar geskiedenis is geskryf en die boek is daar om te lees en uit te leer, want andersins gedra geskiedenis homself baie soos eerste jaar chemie: as jy dit ignoreer gaan jy dit herhaal.
Pino 't ge-age
July 13, 2017 July 14, 2017 / barrelboyswynklub	/ Leave a comment
Pinotage was nie altyd só gewild nie, veral nie buite ons land se grense nie. 'n Groep Britse Wynmeesters op besoek in die 70's het die wyn as "walglik" beskryf, en vergelyk met die reuk van geroeste staal en industriële verf-verwyderaar. Dis veertig jaar later en daar is 'n nuwe generasie Pino's wat iets te sê het daaroor, 'n boodskap wat Kagiso Rabada sommer persoonlik gaan aflewer het.
Once Upon a Time in Rhône
June 6, 2017 June 6, 2017 / barrelboyswynklub	/ Leave a comment
As jy hierdie winter 'n wyn wil koop om iemand te beïndruk kan jy vir hulle 'n Rhône blend oopmaak en hulle vertel van die klassieke, dog konserwatiewe, Noordelike streek van Rhône en die relatief revolutionêre Suidelike streek. Jy kan hulle vertel van die wyn se geskiedenis met die Pous en van al die Franse appellations totdat hulle begin verlang na mense wat hulle nooit geken het nie en lande wat hulle nog nooit gesien het nie. Jy kan dit alles doen want jy weet om Rhône uit te spreek sodat dit rym met die 'Stone' van Stone Cold Steve Austin.
Die Chardonnay Verslag
April 3, 2017 / barrelboyswynklub	/ Leave a comment
Soos 'n vrou wat 'n bakkie bestuur, is dit nie moeilik om van 'n Chardonnay te hou nie. Wanneer hy reg gedoen word, is die wyn dapper, self-versekerd en spontaan soos 'n "follow-me" meisie op Instagram. Ongelukkig word hierdie eienskappe deur sommige goedkoper variteite uitgebuit en vermenigvuldig om op te maak vir 'n gebrek aan fyner kultivering wat 'n beter Chardonnay onderskei. Die eindresultaat is 'n wyn wat dalk meer blatant as self-versekerd is, meer hardkoppig as dapper, en dit is hierdie wyne wat 'n groot deel van die algemene wyndrinkers van Chardonnay afsit.
Swartland vs. Stellenbosch
March 15, 2017 April 1, 2017 / barrelboyswynklub	/ Leave a comment
Dis die Renaissance teen die Revolution, maar om kante te moet kies is soos om 'n gunsteling kind te kies. Almal het dalk een maar jy weet dis nie veronderstel om 'n kompetisie te wees nie. Elkeen het hulle sterkpunte. Stellenbosch is die hoofseun en die Swartland die hoofdirigent.